Diari Oficial de la Generalitat Valenciana


Sumari del DOGV 1800, del 09-06-1992 (1992/825082)

ORDRE de 10 de maig de 1992, de la Conselleria de Cultura, Educació i Ciència, per la qual es regula la concessió de subvencions destinades a municipis per a la realització d'esdeveniments esportius de caràcter extraordinari durant l'any 1992.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/05/10/(1)/dof/vci/html**

### Dades del document

Número de DOGV
:   1800

Data del DOGV
:   09-06-1992

Secció del DOGV
:   DISPOSICIONS GENERALS

Número del document
:   1992/825082


Data del document
:   10-05-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 10 de maig de 1992, de la Conselleria de Cultura, Educació i Ciència, per la qual es regula la concessió de subvencions destinades a municipis per a la realització d'esdeveniments esportius de caràcter extraordinari durant l'any 1992.  
D'acord amb el que estableix l'article 31-28 de l?Estatut d'Autonomia de la Comunitat Valenciana, l?esport és competència exclusiva de la Generalitat Valenciana.  
La Generalitat Valenciana pretén fomentar la difusió i pràctica de l?esport a la nostra Comunitat i, fonamentalment, promoure l?esport que, a nivell municipal desenvolupen els ajuntaments o fundacions i patronats esportius municipals que per delegació ho tinguen assumit.  
- En virtut d'això i d'acord amb el que estableix el text refós de la Llei d'Hisenda Pública de la Generalitat Valenciana, aprovada per Decret Legislatiu de 26 de juny de 1991, del Consell de la Generalitat Valenciana,  
DISPOSE  
Primer  
Convocar concurs per a la concessió de subvencions destinades a municipis de la Comunitat Valenciana, per a la realització d'esdeveniments esportius de caràcter extraordinari, i aprovar les bases per a la concessió que figuren com a annex I d'aquesta ordre.  
Segon  
Les subvencions es pagaran amb càrrec al capítol IV de la secció- 09, servei 10, programa 457.10 i línia 402 dels pressuposts de la Generalitat Valenciana per a 1992, per un import màxim de deu milions de pessetes (66.200.408).  
Tercer  
La realització del programa d'activitats per al qual es concedirà la subvenció serà de responsabilitat exclusiva de l?entitat. També seran al seu càrrec els mitjans humans i materials necessaris per al compliment, inclús les obligacions fiscals i de seguretat social derivades d'aquelles.  
Quart  
Les entitats subvencionades romandran obligades al compliment de les condicions següents:  
1. Admetre la presència de la inspecció de la Conselleria de Cultura, Educació i Ciència.  
2. Notificar als organismes corresponents qualsevol proposta de canvi o modificació del programa i despeses presentats, en el moment que es produesca.  
3. Fer constar, en tota la informació o documentació pròpia de l'activitat, que aquesta està subvencionada per la Conselleria de Cultura, Educació i Ciència.  
4. Tornar l?import de les subvencions rebudes si la despesa no es produeix o hi ha cap modificació substancial en les finalitats de l'activitat esportiva que motivaren la subvenció i quan es tinga qualsevol altre tipus de subvenció o ajuda que cobresca totalment l?import d'aquestes despeses.  
5. Comunicar a la Conselleria de Cultura, Educació i Ciència l?obtenció d'altres subvencions o ajudes per a la mateixa finalitat.  
DISPOSICIO TRANSITORIA  
Els ajuntaments, fundacions o patronats esportius municipals que hagen sol·licitat subvencions per a l'exercici de 1992 amb anterioritat a l'entrada en vigor d'aquesta ordre, disposaran del termini de 15 dies hàbils per reparar les possibles diferències existents.  
DISPOSICIONS FINALS  
Primera  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
Segona  
Autoritze el Director General d'Esports per a dictar les resolucions necessàries per al desenvolupament i execució d'aquesta ordre.  
València, 10 de maig de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases per les quals es regula el règim de subvencions destinades a la realització d?esdeveniments esportius de caràcter extraordinari dels municipis.  
Primera  
Les subvencions objecte d'aquesta ordre tindran com a finalitat possibilitar la realització d'activitats esportives de caràcter extraordinari per part dels ajuntaments que acomplesquen els requisits exigits per aquesta convocatòria.  
Segona  
Podran sol·licitar aquestes subvencions el ajuntaments i fundacions o patronats esportius municipals de la Comunitat Valenciana amb competències assumides per delegació d?aquells.  
Tercera  
Els programes a subvencionar seran referits a les activitats següents:  
- Esdeveniments esportius de caràcter extraordinari amb transcendència en l?àmbit de la Comunitat Valenciana.  
Quarta  
L?import de la subvenció podrà arribar fins al 50% del pressupost del projecte.  
Cinquena  
Les sol·licituds de subvenció es faran d'acord amb el model que figura a l'annex II d'aquesta ordre, acompanyada dels documents següents:  
Dades generals de l'entitat.  
Descripció del projecte d'activitat a realitzar.  
Pressupost d'ingressos i despeses, on figurarà la relació de totes les ajudes o subvencions sol·licitades i/o concedides per qualssevol administracions o ens públics i privats per finançar aqueixa activitat.  
Els impresos de sol·licitud es dirigiran a la Conselleria de Cultura, Educació i Ciència i romandran a disposició dels interessats als serveis territorials de cultura i educació d'Alacant, Castelló i València, i podran presentar-se allí mateix, als centres d'informació de l'Oficina d'Informació, Iniciatives i Reclamacions de la Generalitat Valenciana o per qualsevol dels mitjans establerts per l?article 66 de la Llei de Procediment Administratiu.  
Quan no reunesquen els requisits o falten documents complementaris es tornaran als interessats perquè ho reparen en el termini de deu dies, advertint-los que s'arxivarà l?expedient en acabar el termini sense haver-ho esmenat.  
Sisena  
Les sol·licituds i projectes hauran de presentar-se com a mínim en un termini de 45 dies abans del començament de l'activitat i sempre abans de l'1 de novembre de l'any en curs, havent de desenvolupar-se durant aquest exercici econòmic.  
Setena  
Per a l'adjudicació de les subvencions es constituirà una comissió mixta integrada per:  
- El Director General d'Esports, qui la presidirà  
- Els directors territorials de cultura i educació d'Alacant, Castelló i València, o persones en les quals deleguen.  
- El Cap del Servei de Federacions i Associacions Esportives i el Cap de la Secció de Desenvolupament de l?Esport de la Direcció General d'Esports, qui exercirà com a secretari.  
La Comissió podrà recaptar quantes informacions, aclariments o documents complementaris considere necessaris per al seu assessorament. Després d'això, elevarà la proposta de concessió de les ajudes al Conseller de Cultura, Educació i Ciència.  
La Comissió es reunirà trimestralment i quan així ho exigesca el volum de sol·licituds presentades.  
Vuitena  
Concedida la subvenció, la Direcció General d'Esports o els serveis territorials de cultura i educació de la província corresponent ho notificaran als interessats.  
Novena  
Per a la concessió de subvencions es valoraran fonamentalment els aspectes següents:  
a) Importància i interés social i esportiu de l'activitat a realitzar.  
b) Que el projecte el desenvolupe una persona tècnicament qualificada en l?especialitat requerida (Llicenciats o Diplomats en Educació Física i Entrenadors Esportius).  
c) Nombre de participants de l'activitat i durada d'aquesta.  
d) L?eficàcia manifestada pel que la promoció i desenvolupament esportiu en activitats anteriors.  
e) Estimació de la despesa en relació amb l?objectiu perseguit.  
f) Proporció, respecte a la subvenció sol·licitada, dels mitjans econòmics propis amb els que compta el peticionari per a realitzar el programa.  
g) Qualsevol altra circumstància que col·labore a l?execució i desenvolupament de la política esportiva.  
Podrà ser causa de denegació de la subvenció no haver justificat com cal altres subvencions concedides anteriorment.  
Deu  
Per al lliurament de les subvencions, les entitats subvencionades queden obligades a presentar davant els organismes esmentats, per duplicat i en el termini màxim de 30 dies des de l'acabament de l'activitat, els documents següents:  
a) Memòria de l'activitat amb la informació sobre el desenvolupament i conclusió i on s'inclouran els punts següents:  
1. Nom del promotor (ajuntament, fundació o patronat esportiu municipal).  
2. Denominació, dates i hores de realització; nombre de participants per edat, sexe, modalitats esportives practicades i instal·lacions utilitzades.  
3. Relació de tècnics a càrrec, de l'activitat i titulació esportiva d'aquests.  
4. Informe de l'activitat en l'aspecte tècnic.  
5. Valoració d?aquesta pel que fa a resultats obtinguts en la promoció esportiva i influència en la població, i tota aquella informació que es considere d'interés.  
b) Certificació de la despesa, expedida per l?interventor de l?ens públic amb el vist-i-plau del president, el model de la qual figura a l'annex III d'aquesta ordre, on es detallarà:  
1. L?import de la despesa contreta per l'activitat, amb separació de l'aportació del promotor o una altra entitat que la subvencione i de la subvenció aportada per la Conselleria de Cultura, Educació i ciència.  
2. Els perceptors, amb especificació del concepte i l?import pertinent a cada creditor.  
3. Lloc on queden dipositats els documents originals, els quals hauran de ser custodiats per l?entitat i romandran a disposició de les persones que els pogueren sol·licitar en representació de la Conselleria de Cultura, Educació i Ciència o d'altres organismes competents.  
4. La justificació ha de fer-se pel total del pressupost aprovat en el projecte inicial de l'activitat. Cas que la despesa haja estat inferior a la pressupostada, hauria de raonar-se la reducció.  
5. Els conceptes de la despesa no podran ser diferents als que figuraven en la sol·licitud de subvenció i aprovats per la Conselleria de Cultura, Educació i Ciència.  
Onze  
La Conselleria de Cultura, Educació i Ciència es reserva el dret de realitzar el seguiment de les activitats subvencionades i d'inspeccionar la destinació de la subvenció concedida, podent ser causa d?anul·lació o reducció d?aquella l?incompliment del programa, en especial dels objectius i l?ocultació de dades referents al total dels ingressos i despeses de l'activitat.  
Dotze  
Procedirà el reintegrament de les quantitats percebudes i l?exigència dels interessos de demora des del moment del pagament de la subvenció en els casos previstos en la Llei d'Hisenda pública de la Generalitat Valenciana.  
ANEXO II / ANNEX II  
GENERALITAT VALENCIANA  
CONSELLERIA DE CULTURA, EDUCACIÓ I CIÈNCIA  
Direcció General d'Esports  
Projecte d'activitat esportiva - Any 19 Exp. Núm.   
Denominació de l'activitat   
Denominación de la actividad  
Sr/Sra.   
D. Dª,  
amb DNI núm. com a   
con DNI núm. como (1)  
i en nom i representació de l'entitat   
y en nombre y representación de la entidad  
SOL·LICITA : Que se li concedesca una subvenció per a la realització del projecte que es descriu, assumint totes les responsabilitats que pogueren derivar-se de la realització de l'activitat i sol·licitar les autoritzacions que per al desenrotllament d'aquesta siguen establertes. Així mateix, es compromet a complir tots els requisits especificats en la normativa vigent aprovada per la Conselleria de Cultura, Educació i Ciència i declara no haver desfigurat la veritat ni ocultat informació referent a les dades que consten en la present sol·licitud.  
SOLICITA: Que se le conceda una subvención para la realización del proyecto que se describe, asumiendo todas las responsabilidades que pudieran derivarse de la realización de la actividad y solicitar las autorizaciones que para su desarrollo estén establecidas. Así mismo, se compromete a cumplir todos los requisitos especificados en la normativa vigente aprobada por la Conselleria de Cultura, Educación y Ciencia y declara no haber desfigurado la verdad ni ocultado información referente a los datos que constan en la presente solicitud  
 , d de 19   
signatura i segell / firma y sello  
CONSELLERIA DE CULTURA, EDUCACIÓ 1 CIÈNCIA  
DIRECCIÓ GENERAL D'ESPORT  
(1) President de l'entitat o alcalde/president de la corporació local  
 Presidente de la entidad o alcalde/presidente de la corporación local.  
Documentació que s'acompanya / Documentación que se acompaña:  
A. Dades generals de l'entitat sol·licitant  
 Datos generales de la entidad.  
B. Pressupost  
 Presupuesto.  
C. Descripció de l'activitat  
 Descripción de la actividad.  
D. Una altra documentació  
 Otra documentación ...  
ANNEX III  
Sr./Sra. ,  
secretari/a o interventor/a de l'ens públic   
CERTIFIQUE: Que les despeses ocasionades pel desenvolupament de l'activitat de promoció  
esportiva anomenada « » i organitzada per aquesta entitat durant les dates  
compreses entre el de i el de de 1992,  
per a la qual fou sol·licitada subvenció d'acord amb la normativa vigent per a 1992 en matèria de subvencions, són les que tot seguit s'especifiquen:  
Preceptor (1) Concepte (2) Import / ptes  
   
   
   
 TOTAL   
Que la despesa mencionada ha estat finançada amb les aportacions següents:  
Subvenció de la Conselleria de Cultura, Educació i Ciència: PTA.  
Aportació de l'entitat: PTA.  
Participants: PTA.  
Altres: (3) PTA.  
Els justificants originals es troben dipositats i custodiats en el domicili:   
d'aquesta entitat, a disposició de les comprovacions que pertoque.  
I perquè conste als efectes de presentació davant la Conselleria de Cultura, Educació i Ciència, signe aquest certificat....,  
 , d' de 19   
Vist-i-plau, signatura i segell  
L'alcalde o el president  
1) Hauran de relacionar-se nominalment tots els perceptors.  
2) Desplaçaments, adquisició de material, altres despeses citades.  
3) Assenyalar altres col·laboradors (diputació, empreses, etc.)


Còpia Permalink ELI